**Informācija par preču atmuitošanu (IM4 – preču laišana brīvā apgrozībā).**

Labdien,

Ar šo Jūs informējam, ka Jums ir pienācis vai jau tuvojas sūtījums, kuru nepieciešams atmuitot. Tā, kā sūtījumu atmuitošanu veiksim Jūsu dotā pilnvarojumā, mums nepieciešama sekojoša dokumentācija, lai atmuitošanas process noritētu pēc iespējas ātrāk un atbilstoši Latvijas likumdošanas prasībām.

Gadījumā, ja tomēr vēlies, lai atmuitošanu veic kāds cits – painformē mūs laikus.

**EORI**. Vai Jums ir piešķirts EORI numurs? Pārbaudiet to [šeit](https://ec.europa.eu/taxation_customs/dds2/eos/eori_validation.jsp), ja to neatrodiet, tad aizpildiet [iesniegumu formu](https://www.vid.gov.lv/sites/default/files/eori_numura_pieprasijums_2.docx) un [nosūtiet e-pastā](mailto:EORI@vid.gov.lv;%20MP.lietvediba@vid.gov.lv) - tikai atceries, šajā gadījumā tikai ar drošu elektronisko parakstu.

**Pilnvara.** Lai veiktu pasūtījuma izpildi, [Jums jāpilnvaro Kuehne+Nagel SIA veikt preču deklarēšanu tiešā pārstāvībā](https://lv.kuehne-nagel.com/documents/856140/1443935/services-transportation-customs-power-of-attorney-lv.docx/8b2eae83-6049-72c2-d794-e6251b8f9686?t=1614007647852). Ja vēl neesat mūs pilnvarojuši tad pieprasiet pilnvaras paraugu atbildīgam ekspeditoram. Pilnvaras oriģinālam jābūt iesūtītam mums ne vēlāk kā līdz pakalpojuma izpildes beigām.

**Darījuma rēķins, rēķins par precēm.** Pirms nosūtīt rēķinu pārliecinieties par to atbilstību un pareizību. Rēķinā obligāti jābūt norādītai darījuma būtībai (Invoice vai Commercial invoice), precei kuru Jūs iegādājaties, tās vērtībai, vienību skaitam, svaram, kā arī piegādes nosacījumiem. Deklarēšanas laikā VID MP patur tiesības papildus pieprasīt darījumu apliecinājumu/maksājuma uzdevumu šim darījumam. Iesūtot rēķinu, Jūs apstipriniet tā atbilstību.

**Kraušanas lapa “Packing list”.** Šo dokumentu jāiesūta, ja darījuma rēķinā vai rēķinā par precēm nav norādīta pilnīga informācija – vietu skaits, svars, piegādes nosacījumi utt.

**Preču apraksts.** Pasūtītājam jāsniedz pilnīga, skaidra un nepārprotama informācija par preci, kas tiek atmuitota - preces pielietojums, izmantotie materiāli, funkcionalitāte, kā arī jebkura cita papildus informācija, kura sniegs pilnīgu informāciju par preci, lai piemērotu atbilstošu [muitas kodu](https://eur-lex.europa.eu/legal-content/LV/TXT/?uri=uriserv:OJ.L_.2019.280.01.0001.01.LAV&toc=OJ:L:2019:280:TOC). Pārbaudi kodu un citu saistošo informāciju [ITVS](https://itvs.vid.gov.lv/itms/) (ierobežojumi, atvieglojumi, prasības utt.)

**PVD kontrole.** [Pārtikas un veterinārais dienests (PVD)](https://www.zm.gov.lv/partikas-un-veterinarais-dienests/statiskas-lapas/fitosanitara-kontrole?id=7560#jump) pieprasa veikt inspekciju preču iepakojumam, ja tas ir koka izstrādājums (koka paletes, koka borti vai citas koka konstrukcijas, kas paredzētas preču nostiprināšanai preču transportēšanas laikā). Pārbaude ir maksas pakalpojums atbilstoši aktuālam izcenojumam.

**Nodokļu apmaksa.** Standarta nodokļu apmaksa kārtība paredz aprēķināto nodokļu priekšlaicīgu iemaksu Valsts Kasē, vai nodokļu apmaksu deklarēšanas laikā izmantojot [www.latvija.lv](http://www.latvija.lv). Informējiet mūs ja izmantosiet [www.latvija.lv](http://www.latvija.lv), lai deklarētājs aktivizē maksājumu saņemšanu ar “gaida maksājumu” funkciju.

Papildus Jūsu zināšanai:

Tā, kā visas augstāk noteiktās prasības reglamentētas Latvijas likumdošanā un saistošajos MK noteikumos, lūdzam tās ievērot obligātā kārtā.

Klienta atbildība ir sagatavot visu nepieciešamo dokumentāciju, lai preču atmuitošana tiktu veikta apbilstoši. Tā, kā preču atmuitošana tiek veikta brīdī, kad prece fiziski atrodas Latvijas robežās (atļaujā iekļautos Muitas kontroles punktos MKP) un ir pieejama visa nepieciešamā dokumentācija un klients ir devis uzdevumu, jebkura papildus pieprasītā informācija paildzina atmuitošanas procesu, tādēļ neatliec informācijas apkopošanu un nodošanu izpildei uz pēdējo brīdi. Tas samazinās stresu un haotisku dokumentu meklēšanu brīdī, kad krava būs klāt.

Muitas formalitāšu izpildes termiņus mēs nevaram fiksēt, tā kā ir iesaistītas trīs izpildes puses (pasūtītājs, deklarētājs un VID Muitas Pārvalde) un apstrādes laiks ir atkarīgs no informācijas precizitātes, kura iesniegta apstrādei.

Papildus izdevumus, kuri rodas VID Muitas Pārvaldei nosakot fiziskās kontroles pasākumus (transportēšana uz pārbaudes vietu, skenera procedūra, fiziskā kontrole - fiziska prešu pārkraušana utt.) pilnībā sedz preču īpašnieks. Kuehne+Nagel SIA nevar ietekmēt VID MP noteiktos kontroles pasākumus, tie tiek izpildīti atbilstoši VID MP norādēm.

Ja precei ir noteikti preču sertifikāti vai jebkādi citi apliecinājumi, kurus nosaka attiecīgās preces pārraugošā valsts iestāde ([Patērētāju tiesību aizsardzības centrs PTAC](https://www.ptac.gov.lv/lv), [Aizsardzības ministrija AM](https://www.mod.gov.lv/lv/uznemejiem), utt., – klients tos iesniedz pirms tiek uzsākta preču atmuitošana. Šādu apliecinājumu saņemšana, kā arī klientu informēšana par tādu apliecinājumu nepieciešamību tiek konstatēta tikai brīdī, kad atmuitošanas process ir uzsākts.

Visai komunikācijai jānotiek iesaistot Jūsu atbildīgo ekspeditoru, kurš pārrauga Jūs sūtījumu. Informācijas kopums, kurš tiek nodots citam KN pārstāvim netiks uzskatīts par nodotu, tādēļ pirms sūtiet informāciju pārbaudiet saņēmēju sarakstu.

Par informācijas patiesumu un precizitāti atbild pasūtītājs, kurš šo faktu apstiprina e-pastā iniciējot pasūtījuma izpildi.

Paldies jau iepriekš, Jūsu Kuehne+Nagel